
RAPORT

asupra proiectului de Lege pentru ratificarea Convenţiei 
 asupra relaţiilor personale care privesc copiii, adoptată la
 Strasbourg la 15 mai 2003
                    În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru ratificarea Convenţiei asupra relaţiilor personale care privesc copiii, adoptată la Strasbourg la 15 mai 2003, trimis cu adresa nr. P.L.x. – 936 din 11 decembrie 2006 şi înregistrat sub nr. 31/1478 din  12.12.2006.
Camera Deputaţilor este primă Cameră sesizată.

Consiliul Legislativ  a avizat favorabil proiectul de lege, cu unele observaţii şi propuneri, conform avizului nr. 1462/31.10.2006.

Comisia pentru politică externă  a avizat favorabil  proiectul de lege, conform avizului nr.33/936 din 13 decembrie  2006.
Proiectul de lege supus dezbaterii are ca obiect de reglementare ratificarea Convenţiei asupra relaţiilor personale care  privesc copiii, adoptată la Strasbourg la  15 mai 2003. Potrivit art.22 alin.(1) şi (2) din acest  document, pot  participa la  această  Convenţie, statele membre ale Consiliului Europei care au  semnat-o şi  ratificat-o.  În  cadrul procesului de aliniere a legislaţiei sale la aquis-ul comunitar, România a semnat Convenţia respectivă la  17 iulie 2006.
În conformitate cu prevederile art. 61 din Regulamentul Camerei Deputaţilor, membrii comisiei au examinat expunerea de motive şi proiectul de lege supus dezbateri, în şedinţa din  29 ianuarie 2007.
La dezbateri, a participat în calitate de invitat, din  partea Ministerului Justiţiei, doamna Filişanu Cristiana – consilier.
                    În urma dezbaterii, membrii comisiei au hotărât, cu unanimitate de voturi, ca proiectul de Lege pentru ratificarea Convenţiei asupra relaţiilor personale care privesc copiii, adoptată la Strasbourg la 15 mai 2003 să fie supus, spre dezbatere şi adoptare plenului Camerei Deputaţilor, în forma prezentată de iniţiator.

      Din numărul total de 25 membri ai Comisiei juridice, de disciplină şi imunităţi au fost prezenţi 14 deputaţi.

      În raport de obiectul şi conţinutul său, proiectul de lege face parte din categoria legilor ordinare.
               PREŞEDINTE,                                            SECRETAR,
               Sergiu ANDON                                         George Băeşu 

